Hautajaisten kustannuksiin vaikuttavat monet tekijät kuten arkku, kuljetukset, kukat, muistotilaisuuden tila ja tarjoilut, hautapaikka ja hautakivi.
Arkkujen hinnoissa on suuria eroja, meillä yleisimmin käytetyt kangasverhoillut arkut maksavat 750-850€. Puuarkkujen edullisimmat mallit ovat noin 850€, eniten käytetyt puuarkkumallit ovat hinnaltaan noin 1200€.
Vainaja siirretään sairaalasta tai palvelutalosta seurakunnan kylmätiloihin. Siirto Alajärvellä maksaa noin 100€, pidemmät siirrot on hinnoiteltu erikseen.
Kukat eivät ole välttämättömiä, mutta usein omaiset haluavat, että ainakin arkun päällä on kukkakoriste. Kirkossa ja muistotilaisuuden pöydissä voi olla myös kukkia. Kukat ovat usein melko pieni osa kustannuksista. Keskimäärin koristeluihin kuluu noin 100-200€.
Seurakunta velottaa hautapaikasta ja haudan kaivusta oman hinnastonsa mukaan. Muistotilaisuuden paikka, kutsuttujen määrä ja tarjottavat vaikuttavat muistotilaisuuden hintaan.
Mikäli vainaja tuhkataan, on arkun lisäksi hankittava uurna. Lähin krematorio on Seinäjoella, joten kuljetus tuhkaukseen lisää hieman kustannuksia.
Hautakivi on yksittäisenä kuluna yleensä suurin. Hautakiven hintaan vaikuttavat kivilaatu, kiven koko ja muoto sekä muut koristeet. Pienet kivet maksavat keskimäärin 1000-1500€, isot 2000-3500€.